Уважаеми г-н Коцин

С настоящото писмо искам да Ви уведомя за няколко неща във връзка с изказванията на министъра на вътрешните работи и главния секретар на МВР от последната седмица:

"Всички ВиК дружества в страната се проверяват, обяви главният секретар на МВР Ивайло Иванов. Той участва в съвместен брифинг с прокуратурата.

"Тъй като подаването на питейна вода е дейност, която е от национална сигурност, с мои заповеди са разпоредени проверки на всички ВиК дружества в страната. Това не са акции, това са проверки. Ако бъдат открити нарушения и данни за престъпления ще докладваме на съответните прокуратури", каза Иванов във връзка с медийни публикации за акции на ДАНС и МВР във ВиК - Пловдив."

През 2019г. подадох няколко писмени сигнала до Вас и два пъти Ви посетих в приемния Ви ден, за да сигнализирам устно.Известих Ви за методите на работа на кварталните полицаи в Ново село.Известих Ви за методите на работа на инспектор Димчев от Икономическа полиция, на който бе възложена проверката по мой сигнал в Прокуратурата за закононарушения във ВиК Видин.Вашият коментар беше, че не можете да казвате на служителите си как да си вършат работата.Известих Ви, че заедно с г-жа Марта Петрова посетихме родния Ви дом в Белоградчик и предадохме на брат Ви икона на Св.Архангел Михаил - покровителя на полицаите.Тази икона трябва да Ви напомня, че освен пред министъра на МВР носите отговорност за действията/бездействията си и пред Началника на полицаите в духовния свят.След като не можете да казвате на подчинените си как да си вършат работата означава ли това, че и на Вас няма кой да ви каже как да вършите своята?Известен ли е министър Младенов за разследването на Димчев във ВиК и начина му на провеждане?Аз ли да докладвам на министър Младенов за това, че на този  и други случаи на кражба на вода не сте обърнал достъчно внимание на подчинените си и сте ги оставили да потулят престъпленията или ще докладвате Вие?Известен ли сте за действията на полицай Цекин от РПУ Видин във връзка с констатирана от мен кражба на вода на 05.07.19 от общински имот в Ново село с участието на Дир. Дирекция СА в общината Иван Базов?Известен ли сте, че след като неколкократно Ви сигнализирах за опасността над живота и здравето ми в качеството ми на служебно лице, не бяха взети превантивни мерки от кварталните полицаи и на 28.07.19 бях атакуван с камъни?След това поредно посегателство над мен се принудих да напусна България за да си спася живота.Как завършват проверките по моите сигнали?С банкет ли?

Тъй като досега не получих нито един професионален или какъвто и да било отговор на моите сигнали от Вас и Вашите подчинени, се обръщам за отговор към министъра на вътрешните работи, главния прокурор и контролните органи.Уведомявам и медии в България, за да се знае кой прогони младите хора в чужбина, а именно всички овластени чиновници на местно ниво.

Подпис,

Димитър Момчев

13.01.2019

П.С.Държа да подчертая, че сигналите ми за беззаконията във ВиК и община Ново село не са нито на личностна, нито на битова, нито на махленска основа.Те са в резултат на отстояване на личностни морални и нравствени ценности.Държа да подчертая още, че въпреки заведеното от мен дело за незаконно уволнение нямам никакво желание да се връщам отново на работа във ВиК.